Diari Oficial de la Generalitat Valenciana


Sumari del DOGV 9240, del 22-12-2021 (2021/12405)

RESOLUCIÓ d'1 de desembre de 2021, de la Direcció General de Personal Docent, per la qual s'aprova l'expedient del procés selectiu a cossos docents convocat per l'Ordre 7/2019, de 28 de febrer, de la Conselleria d'Educació, Investigació, Cultura i Esport, respecte de les persones aspirants pendents de realitzar la fase de pràctiques.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9240

Data del DOGV
:   22-12-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/12086


Data del document
:   01-12-2021

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * concurs administratiu

RESOLUCIÓ d'1 de desembre de 2021, de la Direcció General de Personal Docent, per la qual s'aprova l'expedient del procés selectiu a cossos docents convocat per l'Ordre 7/2019, de 28 de febrer, de la Conselleria d'Educació, Investigació, Cultura i Esport, respecte de les persones aspirants pendents de realitzar la fase de pràctiques. [2021/12010]  
Havent realitzat la fase de pràctiques les persones aspirants pendents de dur-les a terme, bé perquè se'ls va concedir un ajornament o bé perquè van superar el concurs oposició en virtut de l'estimació de recursos, en el marc del procediment selectiu d'ingrés a cossos docents convocat per Ordre 7/2019, de 28 de febrer, de la Conselleria d'Educació, Investigació, Cultura i Esport (DOGV 8498), i comprovat que reuneixen els requisits generals i específics de participació establits en la respectiva convocatòria, resolc:  
  
Primer  
Declarar aptes en la fase de pràctiques, per haver rebut aquesta avaluació de la comissió qualificadora, les persones aspirants relacionades en l'annex de la present resolució, participants en el procediment selectiu a cossos docents convocat per la citada Ordre 7/2019.  
  
  
Segon  
Aprovar l'expedient del procediment selectiu convocat per l'Ordre 7/2019, respecte de les persones relacionades en l'annex per al seu ingrés pel respectiu cos i especialitat, el qual es remetrà al Ministeri d'Educació i Formació Professional perquè procedisca al seu nomenament i a l'expedició del corresponent títol de personal funcionari de carrera, de conformitat amb la puntuació obtinguda, i això amb efectes econòmics i administratius d'1 de setembre de 2021.  
  
  
Tercer  
Totes les persones aspirants hauran d'obtindre el seu primer destí definitiu en l'àmbit de gestió de la Conselleria d'Educació, Cultura i Esport, acudint amb caràcter forçós al concurs, d'acord amb el que es preveu la convocatòria i en el Reial decret 1364/2010, de 29 d'octubre.  
  
  
Contra la present resolució, que posa fi a la via administrativa, podrà interposar-se amb caràcter potestatiu recurs de reposició davant la directora general de Personal Docent, en el termini d'un mes comptat des de l'endemà de la publicació, de conformitat amb el que es preveu en els articles 114, 123 i 124 de la Llei 39/2015, d'1 d'octubre, del procediment administratiu comú de les administracions públiques; o bé interposar directament recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació, d'acord amb els articles 10, 14 i 46 la Llei 29/1998, de 13 de juliol, reguladora de la jurisdicció contenciosa administrativa.  
  
València, 1 de desembre de 2021.- La directora general de Personal Docent: M. Ángeles Herranz Ábalos.